
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 7287-12/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. június 13.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. június 20-án tartandó munkaterv szerinti ülésére

9. napirendhez

Tárgy:
Közbeszerzési Bizottság megválasztása a Templom utcai partfal-stabilizációs munkák közbeszerzési eljárásához 
Tisztelt Képviselő-testület!

Hamarosan megindulhat a „Templom u. 942-943-945 hrsz. ingatlanokon pince- és partfalomlás stabilizációs munkák” tárgyú vis maior pályázat hirdetmény nélküli tárgyalásos közbeszerzési eljárása.

A Közbeszerzési szabályzatunk szerint az eljáró Közbeszerzési Bizottságot a Képviselő-testület választja meg. A személyek kiválasztásánál fontos szempont, hogy a hatékony és gyors lebonyolítás érdekében a bizottság tagjai könnyen mobilizálhatók legyenek.

Mindezek alapján javaslom, hogy Tóth Krisztina jegyző, valamint a Pénzügyi, Településfejlesztési és Ügyrendi Bizottság tagjai közül Farkas Ferenc és Katus Norbert töltsék be ezt a feladatot.
Kérem a javaslat lehetőség szerinti szíves elfogadását.
…/2013. (VI. 20.) ÖKT határozat

Sülysáp Nagyközség Önkormányzat Képviselő-testülete a „Templom u. 942-943-945 hrsz. ingatlanokon pince- és partfalomlás stabilizációs munkák” tárgyú vis maior pályázat hirdetmény nélküli tárgyalásos közbeszerzési eljárásban a Közbeszerzési Bizottságának tagjává Tóth Krisztina jegyzőt, valamint Farkas Ferenc és Katus Norbert települési képviselőket választja meg.
Határidő: azonnal

Felelős: polgármester

Sülysáp, 2013. június 13.

Horinka László s.k.

